Opwindende 2017 vir Kyalami Grand Prix-renbaanOpwindende 2017 vir Kyalami Grand Prix-renbaan (Foto: Kyalami Grand Prix) Daar sal gedurende 2017 drie motorsport- en verskeie leefstylgeleenthede plaasvind. Die eerste renne van 2017 kan gesien word op 21 en 22 April. Die Motorsport-fees sal die Extreme-fees insluit en die beste nasionale en plaaslike vierwielkategorieë insluit. Die Motorsport-fees keer terug vir ŉ tweede ronde op 4 en 5 November. Die jaar sluit af met die historiese Classic Car and Historic Racing Festival op 1 en 2 Desember. Terug weens groot aanvraag is The South African Bike Festival powered by Discovery Channel tussen 26 en 28 Mei. Tydens die fees sal besoekers bederf word deur die twee debuutrondes van die 1000cc SuperGP Champions Trophy–reeks. 2016 se SA Festival of Motoring duur voort in 2017 as SA Motoring Experience powered by the SA Festival of Motoring. Die fees vind plaas tussen 1 en 3 September en daar kan baanervarings en toetsritte verwag word. Die fees sal die Johannesburgse Boot- en Waterskou insluit om verskeidenheid te verseker. Die DStv Delicious International Food & Music Festival presented by Nedbank is by Kyalami tussen 30 September en 1 Oktober. Vir meer inligting besoek die Kyalami Grand Prix-renbaan-webwerf.